Projekts

MINISTRU KABINETS

2019.gada Noteikumi Nr.

Rīgā (prot. Nr..§)

**Noteikumi par pasažieru komercpārvadājumiem ar vieglo automobili**

Izdoti saskaņā ar [Autopārvadājumu likuma](https://likumi.lv/ta/id/36720-autoparvadajumu-likums)  
29.panta devīto daļu,

35.panta 5.6 un sesto daļu

1. **Vispārīgie jautājumi**
2. Noteikumi nosaka:
   1. kārtību, kādā valsts sabiedrība ar ierobežotu atbildību “Autotransporta direkcija” (turpmāk - Autotransporta direkcija) izsniedz un anulē speciālās atļaujas (licences) un licences kartītes pasažieru komercpārvadājumiem ar vieglo automobili (turpmāk - pārvadājumu pakalpojumi);
   2. prasības autotransporta līdzekļa aprīkojumam un tā izvietojumam;
   3. kārtību, kādā veicami pārvadājumu pakalpojumi.
3. **Kārtība, kādā izsniedz un anulē speciālās atļaujas (licences) un licences kartītes**
4. Speciālās atļaujas (licences) saņemšanai pārvadātājs Autotransporta direkcijā iesniedz iesniegumu. Iesniegumu var iesniegt elektroniski, aizpildot speciālu tiešsaistes formu Autotransporta direkcijas tīmekļvietnē www.atd.lv (e-pakalpojums) un norādot saziņai elektroniskā pasta adresi. Identifikācijai izmanto vienotajā valsts un pašvaldību pakalpojumu portālā www.latvija.lv pieejamos personas identifikācijas līdzekļus. 5
5. Autotransporta direkcija pēc šo noteikumu 2.punktā minētā iesnieguma saņemšanas septiņu darbdienu laikā pārbauda pārvadātāja atbilstību Autopārvadājumu likuma 35.panta 5.1 daļā noteiktajām prasībām Latvijas Republikas Uzņēmumu reģistrā un Valsts ieņēmumu dienesta publiskojamo datu bāzē, kā arī pārliecinās, vai nav pasludināts maksātnespējas process, tas neatrodas likvidācijas procesā, kā arī tā saimnieciskā darbība nav apturēta vai izbeigta.
6. Autopārvadātāju informatīvajā datubāzē saistībā ar izsniegto speciālo atļauju (licenci) iekļauj šādu informāciju:

4.1. pārvadātāja nosaukumu, komersanta veidu, reģistrācijas numuru komercreģistrā, juridisko adresi;

4.2. speciālās atļaujas (licences) numuru;

4.3. informāciju par speciālās atļaujas (licences) izsniegšanu un derīguma termiņu.

1. Speciālā atļauja (licence) stājas spēkā ar dienu, kad informācija par speciālās atļaujas (licences) izsniegšanu tiek publicēta Autotransporta direkcijas tīmekļvietnē. Vienlaikus informāciju par speciālās atļaujas (licences) izsniegšanu Autotransporta direkcija nosūta uz pārvadātāja iesniegumā norādīto elektroniskā pasta adresi.
2. Ja konstatēta pārvadātāja neatbilstība kādai no Autopārvadājumu likuma 35.panta 5.1 daļā minētajām prasībām, Autotransporta direkcija atsaka izsniegt speciālo atļauju (licenci) un par atteikumu nosūta paziņojumu uz pārvadātāja iesniegumā norādīto elektroniskā pasta adresi, neizmantojot drošu elektronisko parakstu.

7. Speciālo atļauju (licenci) var anulēt Autopārvadājumu likuma 35.panta 6.1 daļā minētajos gadījumos, kā arī ja pārvadātājam pasludināts maksātnespējas process, tas atrodas likvidācijas procesā, ja tā saimnieciskā darbība apturēta vai izbeigta.

1. Autopārvadājumu likuma 35.panta 6.1 daļā 2. apakšpunktā noteiktajā gadījumā Autotransporta direkcija 10 darbdienu laikā no iesnieguma saņemšanas brīža nosūta informācijas pieprasījumu Valsts ieņēmumu dienestam par pārvadātājam aprēķināto nodokļu saistību izpildi un pārbauda informāciju Iekšlietu ministrijas Informācijas centra Sodu reģistrā par administratīvo sodu, kas piemēroti par pasažieru komercpārvadājumu ar vieglo automobili noteikumu pārkāpumiem, samaksu.

9. Ja, saņemot šo noteikumu 8.punktā noteikto informāciju, pārvadātājam konstatētas neizpildītas nodokļu saistības vai nav samaksāti administratīvie sodi, kas piemēroti par pasažieru komercpārvadājumu ar vieglo automobili noteikumu pārkāpumiem, Autotransporta direkcija 30 dienu laikā pēc informācijas saņemšanas atsaka speciālās atļaujas (licences) anulēšanu un par atteikumu nosūta paziņojumu uz pārvadātāja iesniegumā norādīto elektroniskā pasta adresi, neizmantojot drošu elektronisko parakstu.

10. Ja, saņemot šo noteikumu 8.punktā noteikto informāciju, pārvadātājam nav neizpildītas nodokļu saistības un ir samaksāti administratīvie sodi, kas piemēroti par pasažieru komercpārvadājumu ar vieglo automobili noteikumu pārkāpumiem, Autotransporta direkcija 30 dienu laikā pēc informācijas saņemšanas pieņem lēmumu par speciālās atļaujas (licences) anulēšanu un nosūta paziņojumu uz pārvadātāja iesniegumā norādīto elektroniskā pasta adresi, neizmantojot drošu elektronisko parakstu.

11. Licences kartītes saņemšanai pārvadātājs iesniedz iesniegumu Autotransporta direkcijā šo noteikumu [2](https://likumi.lv/ta/id/297819#p4).punktā minētajā kārtībā.

12. Autotransporta direkcija septiņu darbdienu laikā no iesnieguma saņemšanas valsts akciju sabiedrības “Ceļu satiksmes drošības direkcija” Transportlīdzekļu un to vadītāju valsts reģistrā un Valsts kasē pārbauda autotransporta līdzekļa atbilstību Autopārvadājumu likuma 29.panta ceturtajā un piektajā daļā, 35.panta 5.3 daļā un likuma “Par valsts sociālo apdrošināšanu” 21.panta desmitajā daļā minētajām prasībām un atbilstības gadījumā izsniedz licences kartīti, ievērojot Autopārvadājumu likuma 35.panta 5.5 daļā noteikto termiņu.

13. Autopārvadātāju informatīvajā datubāzē saistībā ar licences kartītes izsniegšanu iekļauj šādu informāciju:

13.1. pārvadātāja nosaukums;

13.2. speciālās atļaujas (licences) numurs;

13.3. autotransporta līdzekļa valsts reģistrācijas numurs;

13.4. izsniegtās licences kartītes numurs un derīguma termiņš.

14. Licences kartīte stājas spēkā un par tās izsniegšanu paziņo šo noteikumu [5.](https://likumi.lv/ta/id/297819#p7) punktā paredzētajā kārtībā.

15. Ja tiek konstatēta neatbilstība šo noteikumu 12.punktā minētajām prasībām licences kartītes saņemšanai, Autotransporta direkcija atsaka izsniegt licences kartīti, par atteikumu paziņojot šo noteikumu [6.](https://likumi.lv/ta/id/297819#p8) punktā paredzētajā kārtībā.

16. Autotransporta direkcija licences kartīti var anulēt Autopārvadājumu likuma 35.panta 6.3 daļā minētajā gadījumā, kā arī, ja konstatēta autotransporta līdzekļa neatbilstība šo noteikumu 12.punktā minētajām prasībām licences kartītes saņemšanai.

17. Autopārvadājumu likuma 35.panta 63.daļā noteiktajā gadījumā Autotransporta direkcija 10 darbdienu laikā no iesnieguma saņemšanas brīža nosūta informācijas pieprasījumu Valsts ieņēmumu dienestam par pārvadātājam aprēķināto nodokļu saistību izpildi un pārbauda informāciju Iekšlietu ministrijas Informācijas centra Sodu reģistrā par administratīvo sodu , kas piemēroti par pasažieru komercpārvadājumu ar vieglo automobili noteikumu pārkāpumiem, samaksu.

18. Ja, saņemot šo noteikumu 17.punktā noteikto informāciju, pārvadātājam konstatētas neizpildītas nodokļu saistības vai nav samaksāti administratīvie sodi, kas piemēroti par pasažieru komercpārvadājumu ar vieglo automobili noteikumu pārkāpumiem, Autotransporta direkcija 30 dienu laikā pēc informācijas saņemšanas atsaka licences kartītes anulēšanu un par atteikumu nosūta paziņojumu uz pārvadātāja iesniegumā norādīto elektroniskā pasta adresi, neizmantojot drošu elektronisko parakstu. Atteikums uzskatāms par paziņotu otrajā darbdienā pēc tā nosūtīšanas.

19. Ja, saņemot šo noteikumu 17.punktā noteikto informāciju, pārvadātājam nav neizpildītas nodokļu saistības un ir samaksāti administratīvie sodi, kas piemēroti par pasažieru komercpārvadājumu ar vieglo automobili noteikumu pārkāpumiem, Autotransporta direkcija 30 dienu laikā pieņem lēmumu par licences kartītes anulēšanu un nosūta paziņojumu uz pārvadātāja iesniegumā norādīto elektroniskā pasta adresi, neizmantojot drošu elektronisko parakstu.

20. Autotransporta direkcijas lēmumu var apstrīdēt un pārsūdzēt Administratīvā procesa likumā noteiktā kārtībā.

21. Informācija par izsniegtajām un anulētajām speciālajām atļaujām (licencēm) un licences kartītēm pieejama publiski Autotransporta direkcijas tīmekļvietnē.

**III. Prasības aprīkojumam un tā izvietojumam**

22. Pārvadājumu pakalpojumu var sniegt ar autotransporta līdzekli, kura aprīkojums atbilst šādām prasībām:

22.1. autotransporta līdzekļa salonā uz priekšējā paneļa pasažiera pusē ir izvietota Autotransporta direkcijas izsniegta apliecība, kas apliecina autovadītāja reģistrāciju taksometru vadītāju reģistrā;

22.2. uz autotransporta līdzekļa priekšējām pasažieru durvīm norādīta informācija par tīmekļvietnes vai mobilās lietotnes pakalpojuma sniedzēju un pārvadātāju. Informāciju izvieto ar autotransporta līdzekļa pamatkrāsu kontrastējošas krāsas burtiem vai cipariem, kuru augstums ir ne mazāks par 40 milimetriem.

1. **Kārtība, kādā veicami pārvadājumu pakalpojumi**

23. Pārvadātājs sniedz pārvadājumu pakalpojumu, pieņemot pieprasījumu tiešsaistes režīmā tīmekļvietnē vai mobilajā lietotnē, kas reģistrēta Autotransporta direkcijas uzturētajā Autopārvadātāju informatīvajā datu bāzē.

24. Pasažieris pārvadājumu pakalpojumu var nolīgt tikai tīmekļvietnē vai mobilajā lietotnē.

25. Autovadītājs akceptē vai atsaka pārvadājumu pakalpojumu nosūtot apstiprinājumu vai atteikumu uz tīmekļvietnē vai mobilajā lietotnē reģistrēto pasažiera elektroniskā pasta adresi.

26. Autovadītājs pēc pasažiera nogādāšanas galamērķī pārvadājumu pakalpojuma pabeigšanu apstiprina tiešsaistes režīmā tīmekļvietnē vai mobilajā lietotnē.

27. Pasažieris, izmantojot tīmekļvietni vai mobilo lietotni, samaksā par pārvadājumu pakalpojumu bezskaidrā naudā.

28. Pakalpojuma līguma izpildi apliecina brauciena beigās pasažierim uz tā tīmekļvietnē vai mobilajā lietotnē reģistrēto elektroniskā pasta adresi nosūtīts elektroniski sagatavots rēķins, kas atbilst grāmatvedības un nodokļu jomu reglamentējošo normatīvo aktu prasībām par attaisnojuma dokumentiem un satur informāciju par saņemto pakalpojumu un pakalpojuma sniedzēju.

1. **Noslēguma jautājumi**

29. Atzīt par spēku zaudējušiem Ministru kabineta 2018. gada 6. marta noteikumus Nr. 147 “Kārtība kādā veicami pasažieru komercpārvadājumi ar vieglo automobili” (Latvijas Vēstnesis, 2018, 57. nr.).

30. Pārvadātāji, kuriem līdz šo noteikumu spēkā stāšanās dienai izsniegtas speciālās atļaujas (licences), nodrošina autotransporta līdzekļa atbilstību šo noteikumu 22.2.apakšpunktā noteiktajām prasībām līdz 2019.gada 30.septembrim.

31. Līdz 2020.gada 31.martam Autotransporta direkcija nodrošina automatizētu speciālo atļauju (licenču) izsniegšanu vai no 2020.gada 1.aprīļa nodrošina, ka speciālās atļaujas (licences) izsniedz Autotransporta direkcijas izveidota Licencēšanas komisija vismaz trīs cilvēku sastāvā.

32. Noteikumi stājas spēkā 2019. gada 1. septembrī.

Ministru prezidents A.K. Kariņš

Satiksmes ministrs T.Linkaits

Iesniedzējs:

satiksmes ministrs T.Linkaits

Vīza:

valsts sekretāra p.i. Dž.Innusa